**Molėtų rajono savivaldybės taryba**

**SPRENDIMAS**

**Dėl būstų, perkamų 2016 metais Molėtų rajono savivaldybės socialinio būsto fondo plėtrai, pirkimo būdo nustatymo**

2016 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 15 punktu, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2003 m. birželio 25 d. nutarimu Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašo patvirtinimo“, 8.1. punktu, Molėtų rajono savivaldybės socialinio būsto fondo plėtros 2015 - 2020 metais programos, patvirtintos Molėtų rajono savivaldybės tarybos 2015 m. spalio 29 d. sprendimu Nr. B1-241 „Dėl Molėtų rajono savivaldybės socialinio būsto fondo plėtros 2015 - 2020 metais programos tvirtinimo“, 10 punktu ir 11.2, 11.3 papunkčiais, atsižvelgdama į Molėtų rajono savivaldybės administracijos direktoriaus 2016 m. vasario 5 d. įsakymą Nr. B6-95 ,,Dėl siūlymo pirkti socialinius būstus 2016 metais, socialinių būstų pirkimo ekonominio ir socialinio pagrindimo tvirtinimo bei socialinių būstų pirkimo pagrindinių kriterijų nustatymo“,

Molėtų rajono savivaldybės taryba n u s p r e n d ž i a:

1. Nustatyti 2016 metams socialinio būsto fondo plėtros būdą - pirkti skelbiamų derybų būdu Molėtų rajono savivaldybės socialinio būsto fondo plėtrai vieno, dviejų arba trijų kambarių būstus su visais arba daliniais patogumais Molėtų mieste arba kaimo vietovėje, panaudojant savivaldybės biudžeto ir Europos Sąjungos paramos fondų lėšas.

2. Įgalioti Molėtų rajono savivaldybės administracijos direktorių, jo nesant - Molėtų rajono savivaldybės administracijos direktoriaus pavaduotoją, įstatymų nustatyta tvarka organizuoti 1 punkte nurodytų būstų pirkimą ir pasirašyti pirkimo sutartis bei kitus dokumentus, susijusius su šių būstų pirkimu ir jų teisine registracija.

Šis sprendimas gali būti skundžiamas Lietuvos Respublikos administracinių bylų teisenos

įstatymo nustatyta tvarka.

Savivaldybės meras